דונלד קריספ

דונלד קריספ (באנגלית: Donald Crisp; 27 ביולי 1882 – 25 במאי 1974) היה שחקן קולנוע, במאי ומפיק בריטי. הקריירה שלו השתרעה מהתקופה המוקדמת של הסרטים האילמים עד שנות ה-60 של המאה ה-20.

ביוגרפיה
הוא נולד בלונדון כ"ג'ורג' ויליאם קריספ". השתתף במלחמת הבורים, שירת במודיעין הבריטי במלחמת העולם הראשונה וכקצין מנהלה במילואים בצבא ארצות הברית במלחמת העולם השנייה בדרגת קולונל.

ב-1908 הגיע לארצות הברית ושיתף פעולה עם ד. וו. גריפית'. ביים כשבעים סרטים אילמים והופיע באחדים מהם בתפקידי משנה. תפקידו הבולט בתקופה זאת היה בסרט לידתה של אומה בתפקיד גנרל יוליסס ס. גרנט.

הוא צלח יפה את תקופת הסרט המדבר, הפסיק לביים והקדיש עצמו למשחק. הוא הופיע בעשרות סרטים, רובם בתפקידי משנה, ביניהם:
 המרד על הבאונטי (1935), לצידו של צ'ארלס לוטון.
 הסתערות הבריגדה הקלה (1936), לצידו של ארול פלין.
 חייו של אמיל זולא (1937)
 ג'זבל (1938) עם בטי דייוויס
 אנקת גבהים (1939).
 חייהם הפרטיים של אליזבת ואסקס (1939), לצידם של בטי דייוויס וארול פלין.
נץ הים (1940)
 ד"ר ג'קיל ומיסטר הייד (1941), לצידו של ספנסר טרייסי.
 מה יפית עמק נוי (1941), עליו הוענק לו פרס אוסקר לשחקן המשנה הטוב ביותר.
 לאסי שובי הביתה (1944), כאביו של ג'ו (רודי מקדואל).
 נשיונל ולווט (1944) בתור אביה של ולווט (אליזבת טיילור).
 עמק החרוץ (1945), לצידו של גרגורי פק.
 האיש מלארמי (1955), לצידו של ג'יימס סטיוארט.
 פוליאנה (1960), עם היילי מילס.

ב-1960 נקבע על שמו כוכב - בשדרת הכוכבים של הוליווד.

הוא מת משבץ מוחי בלוס אנג'לס בגיל 91.

קישורים חיצוניים

 

ערכים שבהם תבנית בריטניקה אינה מתאימה
שחקני קולנוע וטלוויזיה בריטים
זוכי אוסקר: שחקן המשנה הטוב
בוגרי אוניברסיטת אוקספורד
בוגרי איטון קולג'
שחקני ראינוע
מהגרים מבריטניה לארצות הברית
בריטים שנולדו ב-1882
בריטים שנפטרו ב-1974